สอบถามค่ะคุณ คือเรามีเพศสัมพันธ์แบบไม่ได้ป้องกัน หลั่งนอกวันนี้และเป็นประจำเดือนอยู่ด้วย ประจำเดือนเพิ่งมาเมื่อวานค่ะ เรามั่นใจมากๆว่าเป็นประจำเดือนแน่ๆเพราะเรามีมูกตกไข่จนมันหมดระยะไปแล้ว อยากจะทราบว่ามีโอกาสตั้งครรภ์มั้ยคะ และถ้ามีโอกาสมันเยอะมั้ย ถึงขั้นต้องกินยาคุมฉุกเฉินรึเปล่า ขอบค่ะ
สวัสดีค่ะ หากเป็นช่วงวันที่ที่ประจำเดือนควรจะมา เลือดที่ออกก็น่าจะเป็นประจำเดือน และหากมีเพศสัมพันธ์ภายในไม่เกิน 7 วัน นับจากวันแรกที่มีประจำเดือนมา ก็จะถือว่าอยู่ในระยะปลอดภัย โอกาสในการตั้งครรภ์นั้นมีน้อยมาก คือน้อยกว่า 1% ดังนั้น หากมีเพศสัมพันธ์ในวันที่ 2 ของการเป็นประจำเดือน การตั้งครรภ์ก็จะถือว่าแทบไม่มี และไม่จำเป็นต้องทานยาคุมฉุกเฉินค่ะ เพราะหากทานไป อาจมีผลต่อรอบประจำเดือนถัดไปที่อาจมาช้ากว่ากำหนดได้ และอาจเกิดผลข้างเคียงต่างๆ โดยไม่จำเป็นค่ะ